Flamkrona manako

La flamkrona manakoOrnitologia taksonomio. () estas unutipa birdospecio el la familio de pipredoj. Ĝi troviĝas en centra Sudameriko.

Taksonomio
Laŭ AviListAviList v2025, konsultita la 8-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Heterocercus Sclater, PL, 1862
Heterocercus linteatus (Strickland, HE, 1850) - flamkrona manako

Etimologio
La scienca genra nomo Heterocercus estas kunmetaĵo de 2 antikvaj grekaj vortoj, ἕτερος (heteros = "malsama"), kaj κέρκος (kerkos = "vosto"), ĉar ambaŭ seksoj de la genro havas gradigitan voston kun la plej eksteraj vostoplumoj pli mallongaj kaj pli mallarĝaj (estante proksimume la duono de la longo kaj larĝo de la centraj vostoplumoj). Krome, la tigoj de la vostoplumoj estas strange flexeblajBirds of the World, Flame-crowned Manakin..

La specia epiteto linteatus estas latina vorto signifanta "vestita per linaĵo", pro la aspekto de la flava kronmakulo de masko, kiu similas al linaĵaj fadenoj.

Aspekto
La flamkrona manako estas ĉirkaŭ 14 cm longa kaj pezas 20 ĝis 24 g. La specio estas sekse dimorfa. Plenkreskaj maskloj havas plejparte nigran kapon kun ofte kaŝita ruĝa strio sur la krono kaj blanka gorĝo. La gorĝoplumoj estas longaj kaj silkecaj. Iliaj supraj partoj kaj flankoj estas malhele oliveckoloraj. Ili havas fulge oliveckoloran supran bruston kaj profunde kaŝtanbrunan malsupran bruston, kiu fariĝas cinamruĝa sur la ventro. Plenkreskaj inoj ne havas ruĝon sur sia krono. La kapo estas plejparte la sama malhele oliveckolora kiel iliaj supraj partoj, kvankam ilia vizaĝo estas pli malhela kaj ilia gorĝo griza. Iliaj flankoj estas grize oliveckoloraj kaj iliaj subaj partoj cinamflavaj. Ambaŭ seksoj havas malhelbrunajn irisojn, longan mallarĝan malhelan bekon, kaj malhelajn krurojn kaj piedojn. Snow, D. (2020). Flame-crowned Manakin (Heterocercus linteatus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 16an de Oktobro, 2025 

Disvastiĝo kaj habitato
La flamkrona manako troviĝas en nordeosta Peruo, centra Brazilo kaj norda Bolivio. Ĝi vivas en humidaj varzeaj arbaroj kaj arbaretoj laŭlonge de akvofluoj, ĝis 500 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko